

**Clwb Cymric**

**Cinio Dathlu 50 mlwydd oed**

**11eg o Fai 2019**

**Stadiwm y “Principality”, Caerdydd**

**Gwybodaeth Gyffredinol**

**Digwyddiadau’r dydd**

Cynhelir gwledd o bêl droed a lluniaeth ysgafn ar gae 3G Stadiwm Athletau Leckwith

(CF11 8AZ) - maes parcio digonnol.

Mae gemau ‘cyfeillgar’ rhwng y tim cyntaf, yr ail dim, a gobeithio, dau dim ‘legends’.

Bydd Crocs Cymric yn chwarae cyfres o gemau ac yn derbyn eu gwobrau diwedd tymor.

Croeso i bawb sydd yn gysylltiedig ar clwb i ymuno rhwng 10:30 ac 13:30.

Bydd teis newydd 50 mlwyddiant y clwb ar gael i'w prynu -£15. Opsiwn i'w gwisgo i'r dathliad nôs - awgrymir wisgo'n smart/taclus.

**Mynediad i’r Stadiwm:**

Bydd mynediad i’r Stadiwm oddiar Stryd Westgate o 6:00 p.m. ymlaen.

Chwiliwch yno am Giat 3 – ewch o dan y pyst rygbi mawr a cheisiwch sylw’r Stiwardiaid.

10 lle parcio sydd wedi'w cadw ar ei'n cyfer yn y stadiwm - os oes wir angen parcio yno cysylltwch â'ch trefnydd o'r clwb am fanylion pellach.

**Yn y Stadiwm:**

Bydd cyfle i chi gael cip ar y Stadiwm trwy gydsyniad y Stiwardiaid.

Bydd ystafell gyferbyn a Lolfa’r Llywydd ar gael i neilltuo iddi cyn y cinio.

Bydd y Bar ar agor o 6:30 p.m. hyd at 12:30 a.m.

Caniateir hanner awr ychwanegol i glirio’r Stadiwm a bydd y cyfan yn cau yn ffurfiol am 1:00 a.m.

**Cinio’r Dathlu:**

Gweinir y bwyd am 7:30 p.m. yn Lolfa’r Llywydd

Bydd trefn y byrddau (8 ar bob bwrdd) wedi ei baratoi ymlaen llaw

a bydd y manylion perthnasol ar daflen wrth fynedfa’r stafell fwyta

Croesewir y gwahoddedigion i’r Cinio Dathlu gan Hywel Price, Cadeirydd y Clwb

Rhwng y cyrsiau bwyd

Dan law Carl Roberts bydd cyflwyniadau yn cynrychioli gwahanol gyfnodau yn hanes y Clwb gan gyfranwyr wedi eu dethol ymlaen llaw

Cynhelir Raffl er budd y Clwb ar y noson, a bydd cyfle hefyd i brynu / archebu nwyddau yn gysylltiedig a’r Clwb.

**Bwydlen (Noder: bydd y Cwrs Cyntaf a’r Pwdin yn addas ar gyfer llysieuwyr):**

Cwrs Cyntaf: Cawl Cennin a Thatws

Prif Gwrs: Supreme Cyw Iar, saws chasseur a llysiau’r tymor

Prif Gwrs Llysieuol: Wylys (aubergine) tournedos, caponata a chrymbl caws gafr

Pwdin: Crymbl Afalau wedi ei ddadadeiladu

Bydd angen rhoi gwybod ymlaen llaw os y dymunwch ddewis y prif gwrs Llysieuol, ac hefyd fe ddylech roi gwybod am unrhyw ofynion dietegol penodol sydd arnoch

**Wedi’r Ciniawa a’r Cyflwyniadau:**

Bydd disco ar gyfer pawb yn Lolfa’r Llywydd i ddilyn.

ooo00000ooo

Ar ran Clwb Cymric edrychwn ymlaen i’ch croesawu i’r Cinio dathlu gan obeithio y bydd yn gyfle i’r aelodaeth bresennol ddysgu mwy am enedigaeth y Clwb yn niwedd y 60au, ac yn gyfle i’r criw hŷn ail-fyw’r atgofion o’r cyfnod hwnnw a chael ymfalchio yn llwyddiant a datblygiad y Clwb byth ers hynny.

Diolch am eich cefnogaeth.

ooo00000ooo